CELEX: 32022R0682
Language: hr
Date: 2022-02-25 00:00:00
Title: Delegirana uredba Komisije (EU) 2022/682 оd 25. veljače 2022. o izmjeni Uredbe (EU) 2018/196 Europskog parlamenta i Vijeća o dodatnim carinama na uvoze određenih proizvoda podrijetlom iz Sjedinjenih Američkih Država

29.4.2022   
               
               
                  HR
               
               
                  Službeni list Europske unije
               
               
                  L 126/4
               
            
         DELEGIRANA UREDBA KOMISIJE (EU) 2022/682
         оd 25. veljače 2022.
         o izmjeni Uredbe (EU) 2018/196 Europskog parlamenta i Vijeća o dodatnim carinama na uvoze određenih proizvoda podrijetlom iz Sjedinjenih Američkih Država
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/196 Europskog parlamenta i Vijeća od 7. veljače 2018. o dodatnim carinama na uvoze određenih proizvoda podrijetlom iz Sjedinjenih Američkih Država (1), a posebno njezin članak 3. stavak 3.,
         budući da:
         
                     1.
                  
                  
                     S obzirom na to da Sjedinjene Američke Države nisu uskladile Zakon o kontinuiranom dampingu i prijeboju subvencije („CDSOA”) sa svojim obvezama u okviru sporazumâ Svjetske trgovinske organizacije (WTO), na temelju Uredbe (EU) 2018/196 uvedena je dodatna carina ad valorem u iznosu od 4,3 % na uvoz određenih proizvoda podrijetlom iz Sjedinjenih Američkih Država. U skladu s odobrenjem WTO-a za suspenziju primjene olakšica na Sjedinjene Američke Države Komisija mora svake godine prilagođavati visinu suspenzije visini poništenja ili štete koju je Europska unija u tom trenutku pretrpjela zbog CDSOA-a. Visina suspenzije prilagođena je 2021. na 0,1 % dodatne carine ad valorem, a Uredba (EU) 2018/196 izmijenjena je u skladu s time (2).
                  
               
                     2.
                  
                  
                     Izdaci CDSOA-a za posljednju godinu za koju su podaci dostupni odnose se na raspodjelu antidampinških i kompenzacijskih pristojbi naplaćenih tijekom fiskalne godine 2020. (od 1. listopada 2020. do 30. rujna 2021.). Na temelju podataka koje je objavila Carinska i granična zaštita Sjedinjenih Američkih Država, visina poništenja ili štete uzrokovane Uniji iznosi 3 095,94 USD.
                  
               
                     3.
                  
                  
                     Visina poništenja ili štete te stoga i suspenzije smanjila se. Međutim, visina suspenzije ne može se prilagoditi visini poništenja ili štete dodavanjem ili uklanjanjem proizvodâ s popisa u Prilogu I. Uredbi (EU) 2018/196. Stoga, u skladu s člankom 3. stavkom 1. točkom (e) navedene uredbe, Komisija bi trebala ostaviti popis proizvoda u Prilogu I. nepromijenjen i promijeniti stopu dodatne carine kako bi prilagodila visinu suspenzije visini poništenja ili štete. Stoga je potrebno na popisu zadržati četiri proizvoda navedena u Prilogu I., a stopu dodatne uvozne carine izmijeniti i utvrditi na 0,001 %.
                  
               
                     4.
                  
                  
                     Učinak dodatne uvozne carine ad valorem od 0,001 % na uvoz iz Sjedinjenih Američkih Država proizvoda navedenih u Prilogu I. godišnje predstavlja trgovinsku vrijednost koja ne prelazi 3 095,94 USD.
                  
               
                     5.
                  
                  
                     Kako bi se osiguralo da ne bude kašnjenja u primjeni izmijenjene stope dodatne uvozne carine, ova Uredba treba stupiti na snagu na dan objave.
                  
               
                     6.
                  
                  
                     Uredbu (EU) 2018/196 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Članak 2. Uredbe (EU) 2018/196 zamjenjuje se sljedećim:
            
               
                  „Članak 2.
                  Na proizvode podrijetlom iz Sjedinjenih Američkih Država navedene u Prilogu I. ovoj Uredbi uvodi se carina ad valorem u iznosu od 0,001 % dodatno uz carinu koja se primjenjuje na temelju Uredbe (EU) br. 952/2013 Europskog parlamenta i Vijeća (*1).
               
            
         
         
            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 1. svibnja 2022.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 44, 16.2.2018., str. 1.
         
         
            (2)  Delegirana uredba Komisije (EU) 2021/704 оd 26. veljače 2021. o izmjeni Uredbe (EU) 2018/196 Europskog parlamenta i Vijeća o dodatnim carinama na uvoze određenih proizvoda podrijetlom iz Sjedinjenih Američkih Država (SL L 146, 29.4.2021., str. 70.).
      
      
         
            PRILOG
            
               
                  
                     „PRILOG I.
                     Proizvodi na koje treba primjenjivati dodatne uvozne carine označeni su odgovarajućim osmeroznamenkastim oznakama KN. Opis proizvoda koji su razvrstani pod tim oznakama nalazi se u Prilogu I. Uredbi Vijeća (EEZ) br. 2658/87 (1).
                     
                                 0710 40 00 
                              
                              
                                  
                              
                           
                                 Ex90031900 
                              
                              
                                 ‚okviri od osnovnih metala’
                              
                           
                                 8705 10 00 
                              
                              
                                  
                              
                           
                                 6204 62 31 
                              
                              
                                  
                              
                           
               ”
            
               (1)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).